als_Latn dik_Latn sag_Latn
Shqiptarët nuk janë torobella, janë të mençur shumë më shumë se ju dhe ndoshta kanë menduar si shqiptarë në vendin e tyre, në të drejtën e tyre, pa u ndikuar as nga nëna dhe as nga babai, e jo më nga budallai si soji i juaj… në verdiktin që do merrnin duke votuar.
Shkruan: Anri Bala
Torobell, në Korçë i thonë një budallai pa drejtim! Por që të na vinte nga Zagrebi një torobell Kosove dhe të na fyente se: “Ne nuk ditkemi të votojmë”, kjo të lë vërtetë me gojë hapur! Torobellët dhe Torobelli, prej shumë kohësh sulmojnë qeverinë e nganjëherë dhe opozitën, por kurrë bandën e “Lavjerrsit” dhe hajdutëve e kriminelëve të vërtetë.
Me disa artikuj të paguar, me të njohur dhe nga ai vetë, Torobelli na tregon se paskemi votuar qeverinë e drogës dhe të krimit, pra atë të zhgënjimit. Në fakt Torobelli jeton në Zagreb dhe tani ka ca kohë që sillet qark si gazetar dhe na tregon se, nuk është ai që mendon kështu, por një revistë gjermane dhe një gazetë austriake, që me shkrimet e tyre, na paskan “marrë në qafë” duke na e nxirë keq imazhin. Natyrisht torobella ka dhe gjerman, austriak, italian dhe kroato-serbo-kosovar… e as që i preket një “fije nderi” Shqipërisë nga lloji i tyre.
E vërteta është se, për ne rëndësi kanë partnerët ndërkombëtarë, të cilët kanë inkurajuar, iniciuar dhe përshëndetur të gjitha reformat e qeverisë aktuale, si ajo territoriale, e drejtësisë, e arsimit dhe luftën e paprecedentë ndaj informalitetit si: vjedhjeve të energjisë sikur të ishte mall pa zot, vjedhjeve të pronave dhe ndërtimeve pa leje, duke e kthyer vendin në “xhungël” dhe luftën bashkë me partnerët, me krimin dhe drogën. Sipas gjykimit tim, këto nuk quhen zhgënjime në sy të shqiptarëve, e në gjuhën shqipe këto quhen ndryshime, pra… shpresë!
Torobelli duhet ta dijë, se shteti i Lazaratit nuk prodhonte vetëm drogë, por ishte një sfidë e turpshme ndaj qeverisë së “Qoftëlargut” dhe një njollë e zezë për Shqipërinë. Nëse Torobelli dhe torobellët nga diaspora mendojnë se, një qeveri duhet të shkuli metastazat e krimit në më shumë se tre vjet, atëherë Merkel duhet të i’a lërë vendin kësaj qeverie, që të pastroj Gjermanin nga tonët e kokainës dhe heroinës.
Torobellat e kuptojnë shumë mirë, sepse nuk është ky qëllimi i tyre. Është urrejtja ndaj Edi Ramës, sepse ka “ndërhyrë” në punët e brendshme të shtetit pa flamur të Kosovës, duke folur në mes të Beogradit për çështjen kombëtare dhe për këta “atdhetarë” quhet “arrogancë”! Në fakt kosovaro-shqiptarët duhet të votonin sa për sy e faqe dhe ta falenderonin Ramën, sepse ka mbrojtur si askush tjetër në të gjitha rangjet diplomatike të drejtat e kombit shqiptarë.
Për njerëz të lexuar siç na hiqen torobellat, diplomacia është punë e vështirë për një politikan, nëse nuk je diplomat dhe artist. Torobellat, Skraparat, Buzhkalat e bukshkalët, janë të mikluar dhe gudulisur në prapanicë për të cicëruar, sepse padrejtësisht janë shtetas shqiptarë-antishqiptarë! Them antishqiptar, sepse thirrjet e tyre për të mos votuar Ramën dhe fyerjet duke na dhënë mend se, paskemi gabuar duke votuar qeverinë e zhgënjimit, nuk janë në të drejtën e tyre, por në mllefin dhe inatin e të poshtërve.
Mos u tallni me veten tuaj dhe analfabetizmin matemetikor që ju turpëron si shkencëtar, askush nuk e ka braktisur qeverinë, sepse në Shqipëri zotrinj Toro nuk janë as 2 milion e 4oo mijë votues dhe 45.16% nuk është për këtë numër votuesish, por për 3 milion e 500 mijë votues dhe që të flini të qetë me ëndrra braktisje, në votime kanë marrë pjesë afro 70% e shqiptarëve, që jetojnë e punojnë në Shqipëri, një numër spektakolar, që do ta kishte zili çdo vend në Europën e sotme. Do ishte më i lartë, nëse të dëshpëruarit e PD, të zhgënjyer si ju torobella, nuk do e kishin braktisur partinë e tyre, duke mos gjetur alternativë politike në interes të tyre.
Shqiptarët nuk janë torobella, janë të mençur shumë më shumë se ju dhe ndoshta kanë menduar si shqiptarë në vendin e tyre, në të drejtën e tyre, pa u ndikuar as nga nëna dhe as nga babai, e jo më nga budallai si soji i juaj… në verdiktin që do merrnin duke votuar. Shpresën e shqiptarëve nuk mund të na e ktheni në zhgënjim, ju torobella të zhgënjyer, se nuk fitoi partia, që i’u paguan për të nxjerr vrerë dhe helm, si mjet për ta kthyer dhimbjen e humbjes në forcë!/Zathur.net
more recommended stories
-
Skënderbeu, i madh ashtu siç ishte!
Një Skënderbe me përmasa që kurrë.
-
Lulzim Basha i dorëzuar!
Lulzim Basha ngjan si një lider.
-
Klani i rrëmben një tjetër prezantuese Top Channel-it
Vijojnë lëvizjet në dy televizionet më.
-
Përmbysja e fshehtë: Efekti i panjohur që ka sjellë reforma në drejtësi përgjatë një viti
Me hyrjen në fuqi të reformës.
als_Latn mos_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn